Per Harald Grue

Per Harald Grue (født 29. april 1943 i Lillehammer) er en norsk tidligere embetsmann. Han var departementsråd i Landbruks- og matdepartementet fra 1985 til 2009.80 års omtale i Aftenposten 29. april 2023

Han er sivilagronom av utdanndelse og er dr.scient. (1972) fra Norges landbrukshøgskole, i dag NMBU. Han kom til Landbruksdepartementet i 1972, hvor han var sekretær for Øksnesutvalget, som utredet den framtidige landbrukspolitikk. Utrednngen førte fram til stortingsmeldinger om norsk ernærings- og matpolitikk, om landbrukspolitikk, opptrappingsvedtaket og jamstellingsvedtaket for landbruket som Stortinget vedtok 1- desember 1975. Opptrappingsvedtaket gikk ut på at inntektsgrunnlaget for bønder skulle trappes opp og likestilles med inntekt og levekår for industriarbeidere.

I årene 1974 til 1978 var Grue personlig sekretær (politisk rådgiver) for daværende landbruksminister Thorstein Treholt i Trygve Brattelis andre regjering og deretter for landbruksminister Oskar Øksnes i Odvar Nordlis regjering.

Han var underdirektør i Landbruksdepartementet 1978-1979, landbruksdirektør 1979-1985 og departementsråd i Landbruksdepartementet 1985-2009. Han ledet statens forhandlingsutvalg for jordbruksoppgjøret 1980-2009. I sine år som øverste administrative leder for Landbruksdepartementet hadde han øverste administrative ansvar for utviklingen av norsk landbrukspolitikk og ledet 29 landbruksoppgjør.Per Harald grue legger ned taktstokken  - Bondebladet 14. mars 2010 

I 1997 ble Per Harald Grue utnevnt til Kommandør av St. Olavs Orden. I 2014 utga han bokverket "Norsk landbrukspolitikk 1970-2010".

 Referanser 

Eksterne lenker
 Per Harald Grue - Store norske leksikon 

Kategori:Norske departementsråder
Kategori:Politiske rådgivere fra Arbeiderpartiet
Kategori:Norske agronomer
Kategori:Kommandører av St. Olavs Orden
Kategori:Personer fra Os kommune i Hedmark
Kategori:Fødsler i 1943